D amdun yak ameqran di taddart n at welḥaǧ n tigeri , d win i d-yusan di tlemmast n taddart , yettili-d yis tissit n waṭas n tebḥirin, acku d amdun n taddart s umata, ad naf yak iderma n taddart sɛan tibḥirin dina ,ama d adrum n at umezyan ,adrum nat umejdub, adrum at belqasem ,d wedrum n at brahem, imḍebren ɣef taddart ggan ahil i tissit n tebḥirin, akken yal adrum ad yeddem amur-is n waman, ayagi s wakud yal win yesɛan tibḥirt yesɛa azref ɣer tissit ,beṭṭu n waman n wumdun yemgarad seg yiwen ɣer wayeḍ, wid yesɛan aṭas n tebḥirin taddart tettak-asen aṭas n wakud, akken ad swen yak ayen ẓẓan ,rnu ɣer tallit n lexṣas n waman iluggan d wid yettbeddilen, imi aman n wumdun ur teqqamen ara yak imezdaɣ, yella anida aman n wumdun ad bḍun d iiḥricen ɣef yimezdaɣ, ad swen nnefs nnefs wagi d amdun anida yak taddart tettalas, akken llan imdunen n kra kan idarman.